अवैध रूप से ड्रग्स रखने के मामले में जेल जा चुके अमेरिकी अभिनेता रॉबर्ट डाउनी जूनियर को माफी मिल गई है। कैलिफोर्निया के गवर्नर जेरी ब्राउन ने क्रिसमस के मौके पर इसकी घोषणा की। उन्होंने कहा कि डाउनी ने सामाजिक कार्यों में योगदान देकर प्रायश्चित किया है।
साथ ही उनका बर्ताव भी अच्छा रहा। इसलिए उन्हें बिना किसी शर्तपूर्ण माफी दी जाती है। डाउनी को लॉस एंजिलिस पुलिस द्वारा 1996 में प्रतिबंधित ड्रग्स रखने के आरोपों में गिरफ्तार किया गया था। पुलिस को उनके वाहन से हेरोइन, कोकीन के पैकेट और एक बंदूक मिली थी।
हालांकि ड्रग्स की मात्रा बहुत ज्यादा न होने के कारण उन्हें कुछ समय के भीतर ही माफी दे दी गई। मगर तीन साल बाद वे दोबारा कानून के उल्लंघन के आरोपों में घिरे और उन्हें जेल भेज दिया गया।
एक साल जेल में रहने के बाद उन्हें दो साल की पेरोल मिली और 2002 में वे रिहा हो गए। तभी से वे सामाजिक कार्यों में बढ़-चढ़कर हिस्सा ले रहे थे। माफी के दौरान उनके इस बर्ताव को भी ध्यान रखा गया।
वैसे फिल्म ‘द आयरन मैन’ के सितारे डाउनी के साथ इस साल विभिन्न मामलों में आरोपी या छोटे-मोटे अपराधों में शामिल 91 लोगों को भी माफ किया गया है। डाउनी के लिए ये क्रिसमस दो गुनी खुशियां लेकर आया है।
hin_Deva hin_Deva hin_Deva hin_Deva hin_Deva